इलाहाबाद। तीर्थराज प्रयाग में लेटे हुए बड़े हनुमान यानी प्रयाग के कोतवाल को आखिरकार मां गंगा की पवित्र जलधारा ने स्नान करा दिया है। इस अद्भुत अद्वितीय दृश्य के साक्षात दर्शन के लिए हजारों लोगों की भीड़ मंदिर में दर्शन करने के लिए पहुंची। वात्सल्य रूप में मां गंगा द्वारा प्रतिवर्ष हनुमान का इसी तरह बाल स्वरूप स्नान मां गंगा कराती हैं और इस दृश्य का इंतजार पूरे इलाहाबाद को रहता है। इस मंदिर में मां गंगा द्वारा हनुमान को स्नान कराने के बाद एक बेहद ही आश्चर्यजनक घटना होती है कि मां गंगा इसके बाद वापस लौटने लगती हैं और बाढ़ का पानी धीरे-धीरे नदी की मुख्यधारा में लौट जाता है।